Lav et referat af nedenstående tekst:

Tekst:
De stigende energipriser har i de seneste seks måneder fået mange danskere til at ændre på elforbruget i hjemmet. Flere er blevet bevidste om, at besparelser ikke kun handler om at bruge mindre strøm, men også om, hvornår på døgnet man bruger strømmen. Ofte er strømmen nemlig både billigere og grønnere uden for de såkaldte spidsbelastningsperioder, eller når både vinden blæser og solen skinner. En ny undersøgelse fra Energistyrelsen viser, at hver tredje nordjyde aktivt har ændret deres energiforbrug de sidste seks måneder som følge af de høje energipriser. Og heraf har godt fire ud af 10 flyttet dele af deres forbrug til andre tidspunkter af døgnet, hvor strømmen er billigere. - Danskerne er virkelig begyndt at ændre adfærd, og det er godt nyt, at en del af os har taget fleksibelt forbrug til os. Normalt tager den slags adfærdsændringer lang tid at få ind i hverdagen, men danskerne har virkelig reageret hurtigt på den aktuelle situation, og de markante prisstigninger, vi har set på det seneste, siger Stine Leth Rasmussen, der er vicedirektør for energieffektivisering i Energistyrelsen. Strømmen billigere om natten Som tommelfingerregel er strømmen både billigere og mere bæredygtig om natten, fordi forbruget er lavere samtidig med, at vindmøllerne stadig producerer. Derfor er der ofte et overskud af billig og grøn energi, og det kan man udnytte som forbruger ved f.eks. at lade opvaskemaskinen eller tøjvasken køre om natten. Det kræver dog, at man har en dynamisk elpriskontrakt, hvor din pris på el følger markedsprisen. Der findes forskellige apps, som man kan bruge til at overvåge elprisen time for time, og inden for kort tid kan man også følge den aktuelle elpris på Energistyrelsens hjemmeside SparEnergi.dk. Danskere sparer også for klimaets skyld Det er ikke kun pengepungen, som nyder godt af et mere fleksibelt forbrug. Det er også afgørende for den grønne omstilling i dag og i fremtiden. - Jo bedre vi kan blive til flytte vores energiforbrug efter den grønne elproduktion og pladsen i ledninger, des bedre udnytter vi den grønne energi, vi har til rådighed. Selvom ens private energiforbrug kan synes som en lille del af det samlede forbrug, så kan det have stor betydning, hvis vi alle bliver mere fleksible i vores energiforbrug, siger Stine Leth Rasmussen. Undersøgelsen fra Energistyrelsen viser også, at nordjyder har mange forskellige grunde til at spare på forbruget. 88 procent af danskere i Region Nordjylland peger på, at man kan spare penge, men hver anden peger også på, at man samtidig gør noget godt for klima og miljø. Og endelig svarer mere end hver anden, at man også bidrager til at reducere Danmarks afhængighed af russisk gas. - Tallene viser jo bare, at danskerne også går op i det store perspektiv på den her dagsorden. Hvis vi alle gør en lille forskel, så kan det betyde meget på samfundsniveau. Som forbruger kan man ikke bare spare penge – man kan også bidrage direkte til den grønne omstilling og Danmarks forsyningssikkerhed, siger Stine Leth Rasmussen.

Referat:
Ny undersøgelse fra Energistyrelsen viser, at hver tredje nordjyde har ændret deres energiforbrug de seneste seks måneder. Årsagen er de høje energipriser.